smcproject/ml-wiki-sentences huggingface dataset:
1957 ജനുവരി 1-ന്‌ കോഴിക്കോട്‌ ജില്ല രൂപീകൃതമായി.
കാലക്രമത്തിൽ ഈ ജില്ല വീണ്ടും വിഭജിച്ച്‌ മലപ്പുറം, വയനാട്‌ എന്നീ ജില്ലകൾക്ക്‌ രൂപം കൊടുത്തു.
കേരളത്തിലെ മഹാനഗരങ്ങളിൽ ഒന്നായ കോഴിക്കോട്‌ നഗരമാണ്‌ ജില്ലയുടെ ആസ്ഥാനം.
മലബാറിന്റെ തലസ്ഥാന നഗരമായി കോഴിക്കോടിനെ കാണുന്നു.
ജില്ലയുടെ 67.15% നഗരവൽക്കരിക്കപ്പെട്ടതാണ്.
കോഴിക്കോട്, കൊയിലാണ്ടി , വടകര , താമരശ്ശേരി എന്നിവയാണ് ജില്ലയിലെ നാല് താലൂക്കുകൾ.
മറ്റു പ്രധാന നഗരങ്ങൾ രാമനാട്ടുകര , ഫറോക്ക് , വടകര , കൊയിലാണ്ടി , മുക്കം , പേരാമ്പ്ര , കൊടുവള്ളി , താമരശ്ശേരി , കുന്നമംഗലം , കുറ്റ്യാടി , നാദാപുരം എന്നിവയാണ്.
കേരളത്തിലെ ആദ്യ മാലിന്യ മുക്ത ജില്ലയാണ് കോഴിക്കോട്.
കൂടാതെ ആദ്യ കോള വിമുക്ത ജില്ലയും കോഴിക്കോട് ആണ്.
ഏറ്റവും കൂടുതൽ ഇരുമ്പയിര് നിക്ഷേപമുള്ളതും ഏറ്റവും കൂടുതൽ തേങ്ങ ഉല്പാദിപ്പിക്കുന്നതും കോഴിക്കോട് ജില്ലയിലാണ്.
കോഴിക്കോട് നഗരം കേരളത്തിന്റെ ഭക്ഷ്യ തലസ്ഥാനവും ഫാഷൻ തലസ്ഥാനവുമാണ്.
എൻഐടി കാലിക്കറ്റ് , എൻഐഇഐടി , ഐഐഎം കോഴിക്കോട് എന്നിവ ജില്ലയിൽ സ്ഥിതി ചെയ്യുന്ന ദേശീയ പ്രാധാന്യമുള്ള സ്ഥാപനങ്ങളാണ്.
കോഴിക്കോട്, മലപ്പുറം, വയനാട് ജില്ലകളുടെ ട്രൈജംഗ്ഷനിൽ സ്ഥിതി ചെയ്യുന്ന 2,339 മീറ്റർ ഉയരമുള്ള വാവുൽ മല ജില്ലയിലെ ഏറ്റവും ഉയരം കൂടിയ കൊടുമുടിയാണ്.
11° 08'N, 11° 50'N എന്നീ അക്ഷാംശങ്ങൾക്കും 75° 30'E, 76° 8'E രേഖാംശങ്ങൾക്കും ഇടയിലാണ് വാവുൽ മല സ്ഥിതിചെയ്യുന്നത്.
താമരശ്ശേരി ചുരം കോഴിക്കോട് നഗരത്തെ വയനാടിൻ്റെ പീഠഭൂമിയുമായി ബന്ധിപ്പിക്കുന്നു.
ചരിത്രം 1572 ലെ കാലിക്കറ്റ് പോർട്ട് - പോർട്ടുഗീസുകാരുടെ കാലത്ത് വരച്ചത്,  ജോർജ്ജ് ബ്രൗൺ ഫ്രാൻസ് ഹോഗെൻബെർ എന്നിവരുടെ ചിവിയേറ്റ്സ് ഓർബിസ് ടെറാറും എന്ന അറ്റ്ലസിൽ നിന്ന്
മധ്യകാലഘട്ടത്തിൽ കിഴക്കൻ സുഗന്ധവ്യഞ്ജനങ്ങളുടെ പ്രധാന വ്യാപാര കേന്ദ്രമെന്ന നിലയിൽ കോഴിക്കോടിനെ " സുഗന്ധവ്യഞ്ജനങ്ങളുടെ നഗരം " എന്ന് വിളിക്കുന്നു.
സാമൂതിരി രാജവംശം, പോർച്ചുഗീസ്, ഡച്ച്, ബ്രിട്ടീഷുകാർ എന്നിവരുൾപ്പെടെ വിവിധ സംസ്കാരങ്ങളും ഭരണാധികാരികളും സ്വാധീനിച്ച സമ്പന്നമായ ചരിത്രമാണ് ജില്ലയ്ക്കുള്ളത്.
വാസ്കോ ഡി ഗാമയുടെ വരവിനു മുൻപുള്ള കോഴിക്കോടിന്റെ ചരിത്രം വളരെ അവ്യക്തമാണ്.
ഇബ്നു ബത്തൂത്ത , അബ്ദുൾ റസാഖ് , നിക്കോളോ കോണ്ടി എന്നീ വിദേശ സഞ്ചാരികളുടെ യാത്രാവിവരണക്കുറിപ്പുകളെയും മറ്റു സാഹിത്യരചനകളെയുമാസ്പദമാക്കിയാണ് അക്കാലത്തെ ചരിത്ര രചന നടത്തിയത്.
ഇവ കൂടുതലും ഊഹങ്ങൾ മാത്രമാണ്.
എന്നാൽ വാസ്കോ ഡി ഗാമയുടെ വരവിനുശേഷം ഉള്ളതിന് വിശ്വസനീയമായ രേഖകൾ ഉണ്ട്.
ആദിവാസികളായ വില്ലവരെയും മ്മീനവരെയും മറ്റും തോല്പിച്ച യാദവന്മാരും നാഗന്മാരും ആദ്യമായി കേരളത്തിൽ കുടിയേറിയത് മലബാറിലെ ഈ പ്രദേശങ്ങളിലാണ്.
ആയിരം ആണ്ടോടടുത്ത് എന്നാണ് എന്നു കരുതുന്നു.
പുരാതന കാലം മുതൽതന്നെ സഞ്ചാരികളുടെ പറുദീസയായിരുന്നു കോഴിക്കോട്‌ .
ചൈനീസ്‌ സഞ്ചാരിയായ സെങ്ങ്‌ ഹി പോർട്ടുഗീസ്‌ നാവികനായ വാസ്കോ ഡി ഗാമ എന്നിവരുടെ ആഗമനത്താൽ ശ്രദ്ധേയമാണ്‌ കോഴിക്കോട്‌.
ഇവർക്കു മുന്നേ തന്നേ അറബികളും തുർക്കികളും റോമാക്കാരും ഇവിടങ്ങളിൽ എത്തിയിരുന്നു.
കൊടുങ്ങല്ലൂർ കേന്ദ്രീകരിച്ച് നിലനിന്നിരുന്ന വ്യാപാരത്തിന്റെ ഭാഗമായി കോഴിക്കോടും ചില്ലറ വ്യാപാരങ്ങൾ നടന്നിരുന്നു.
കോഴിക്കോടിനെപ്പറ്റി എട്ടാം നൂറ്റാണ്ടിനു ശേഷം മാത്രമേ ചരിത്രത്തിൽ കൂടുതൽ പ്രതിപാദിച്ചുകാണുന്നുള്ളൂ.
എട്ട് മുതൽ പന്ത്രണ്ട് നൂറ്റാണ്ടുകൾ വരെ കോഴിക്കോടിന്റെ ആധിപത്യം പോർളാതിരിമാർക്കായിരുന്നു.
ഇവരുടെ കാലത്ത് തൊഴിലധിഷ്ഠിതമായും ജാതിവ്യവസ്ഥക്കധിഷ്ഠിതമായും സാമൂഹ്യജീവിതം ക്രമീകരിക്കപ്പെട്ടു, അതിനുമുന്ന് വിവേചനരഹിതമായിരുന്നു ഒട്ടുമിക്ക സമൂഹങ്ങളിലും വ്യവസ്ഥിതികൾ.
ഗോത്രപ്രമാണിമാർ ഭൂവുടമകളായും നാടുവാഴികളായും ഉയർത്തപ്പെട്ടു.
മറ്റുള്ളവർ അവർക്കു വിധേയരായി കൃഷി ചെയ്തു കഴിഞ്ഞു വന്നു.
സാമൂതിരി കോഴിക്കോടിന്റെ അധിപതി ആയതോടെ അറബികളുടെ സഹായത്താൽ വാണിജ്യകേന്ദ്രം എന്ന നിലയിൽ കോഴിക്കോടിനു പ്രാധാന്യം ഏറി.
മറ്റു രാജക്കന്മാരെ തോല്പിക്കാൻ സാമൂതിരിക്ക് മുസ്ലീങ്ങൾ നല്ല സഹായം ചെയ്തു വന്നു.
അങ്ങനെ കൊച്ചി വരെയുള്ള പ്രദേശങ്ങളുടെ അധിപനായി സാമൂതിരി മാറി.
കുലശേഖര സാമ്രാജ്യത്തിന്റെ നാശത്തിനു മുൻപുള്ള കാലഘട്ടത്തിൽ കോഴിക്കോടും സമീപ പ്രദേശങ്ങളും പോർളാതിരി രാജാവ് ഭരിച്ചിരുന്ന  പോളനാടിന്റെ ഭാഗമായിരുന്നു.
ഏറാൾ നാട് (എറനാട്ട്) നെടിയിരുപ്പിലെ ഏറാടികൾ സമുദ്രവാണിജ്യം നേരിട്ടു നടത്തുവാൻ പോർളാതിരിയെ യുദ്ധത്തിൽ പരാജയപ്പെടുത്തി പോളനാട് പിടിച്ചെടുത്തു.
പോളനാട്ടിൽ വേളാപുരം എന്ന സ്ഥലത്ത് ഒരു കോട്ടയും വലിയ മാളികയും (കോയിൽ/കോവിൽ) കെട്ടി അവരുടെ ആസ്ഥാനം നെടിയിരുപ്പിൽ നിന്ന് കോയിൽകോട്ടയിലേക്കു മാറ്റി.
ഇവിടുത്തെ രാജാക്കന്മാർ പൊതുവിൽ അറിയപ്പെട്ടിരുന്നത് സ്വാമിതിരുമുല്പാട് എന്നായിരുന്നു.
പിന്നീട് സ്വാമിതിരുമുല്പാട് എന്നത് സാമൂതിരി എന്ന് ചുരുങ്ങി.
കോട്ടയാൽ ചുറ്റപ്പെട്ട കോയിൽ  - കോയിൽക്കോട്ടയാണ് പിന്നീട് കോഴിക്കോടായത്.
അറബികൾ ഈ നഗരത്തെ കാലിക്കൂത്ത് എന്നും ചൈനക്കാർ കലിഫോ എന്നും യൂറോപ്യന്മാർ കാലിക്കറ്റ് എന്നും വിളിച്ചു.
സാമൂതിരിയുടെ കാലത്ത് വിദേശികളും സ്വദേശികളുമായി നിരന്തരം യുദ്ധം തുടർന്നിരുന്നു.
അതു കൊണ്ട് കാര്യമായവികസനങ്ങൾ നടന്നു കാണുന്നില്ല.
എങ്കിലും സാംസ്കാരിക രംഗത്ത് രേവതി പട്ടത്താനവും വിദ്വൽ സദസ്സുമെല്ലാം സാമൂതിരിമാരുടെ സംഭാവനകളാണ്.
ഹൈദരലിയുടെ മൈസൂർ പടയുടെ മുന്നിൽ അവസാനം സാമൂതിരി അടിയറവു പറഞ്ഞു.
പിന്നീട് വന്ന ടിപ്പു സുൽത്താനും കോഴിക്കോടിൽ വലിയ മാറ്റങ്ങൾ വരുത്തി.
മതപരിവർത്തനത്തിലും പീഡനത്തിലും ഭയന്ന് നിരവധി സവർണ്ണജാതിക്കാർ തെക്കോട്ട് പലായനം ചെയ്തു.
സവർണ്ണ ജാതിക്കാരുടെ പീഡനങ്ങളേറ്റിരുന്നവരും ജാതി ഭ്രഷ്ട് ഉണ്ടായിരുന്നവരും എന്നു വേണ്ട ഒട്ടനവധി പേർ ഇസ്ലാം മതം സ്വീകരിച്ചു.
വസ്ത്രധാരണത്തിലും മാറ്റങ്ങൾ വന്നു.
ഇവിടെ നിലവിലുണ്ടായിരുന്ന പല അനാചാരങ്ങളും, ബഹുഭാര്യത്വം , ബഹുഭർത്തൃത്വം , മാറുമറക്കാനുള്ള അധികാരം തുടങ്ങിയവ നിർത്താൻ ടിപ്പു സുൽത്താൻ നിയമങ്ങൾ കൊണ്ടുവന്നു.
കോഴിക്കോട് ഗതാഗത യോഗ്യമാക്കിയത് ടിപ്പുവാണെന്നു പറയാം.
പാലങ്ങളും ചുരങ്ങളും നിർമ്മിച്ചു.
ഭൂവുടമകൾ ഭൂനികുതി നൽകണമെന്ന നിയമം ആദ്യമായി നടപ്പിൽ വരുത്തിയത് ടിപ്പു സുൽത്താനാണ്.
1792 മുതൽ 1805 വരെ മലബാറിന്റെ ഭാഗമായിരുന്ന ഇവിടത്തെ ഭരണം ബോംബെ കമ്മീഷണരുടെ കീഴിലായിരുന്നു.
1805-ല് മലബാർ മദ്രാസ് പ്രൊവിൻസിലെ ഒരു ജില്ലയാക്കി.
കോഴിക്കോട് താലൂക്ക് ഒട്ടാകെ പന്ത്രണ്ട് സബ് ഡിവിഷനുകളും മുപ്പത്തൊന്ന് അംശങ്ങളും 128 ദേശങ്ങളും ആയി വിഭജിച്ചു.
ഇന്ത്യ സ്വതന്ത്രമായപ്പോൾ ഈ താലൂക്കിൽ കോഴിക്കോട്, ചേവായൂർ , കുന്നമംഗലം , കൊടുവള്ളി , എന്നിങ്ങനെ 4 ഫർക്കകളും 72 അംശങ്ങളും ഉണ്ടായിരുന്നു.
നല്ല കൃഷിക്കാർ തറവാട്ടുകാരായി.
സാമ്പത്തികശേഷിയുള്ള സവർണ്ണകുടുംബങ്ങളിലെ ആൾക്കാരെയാണ് അംശം ഭരിക്കാൻ ഏല്പിച്ചിരുന്നത്.
1961-ല് ഭരണഘടനയുടെ പുന: സംഘടനവരെ ഈ കീഴ്‌വഴക്കം തുടർന്നു.
മലബാർ ബിരിയാണി , കടൽ വിഭവങ്ങൾ, ഹൽവ പോലുള്ള മധുരപലഹാരങ്ങൾ എന്നിവയുൾപ്പെടെ സമ്പന്നമായ പാചക പാരമ്പര്യത്തിന് കോഴിക്കോട് ജില്ല പ്രശസ്തമാണ്.
അറബികൾ, പോർച്ചുഗീസ്, മറ്റ് സംസ്കാരങ്ങൾ എന്നിവയുമായുള്ള വ്യാപാര ചരിത്രത്താൽ ജില്ലയുടെ പാചകരീതിയെ വളരെയധികം സ്വാധീനിച്ചിട്ടുണ്ട്.
വിഷു, ഓണം, ഈദ് തുടങ്ങിയ വിവിധ ആഘോഷങ്ങൾ ജില്ലയിൽ വളരെ ആവേശത്തോടെയാണ് ആഘോഷിക്കുന്നത്.
മലയാള സാഹിത്യത്തിൻ്റെയും കലയുടെയും കേന്ദ്രമാണ് കോഴിക്കോട്.
നിരവധി പ്രശസ്തരായ എഴുത്തുകാരും കവികളും കലാകാരന്മാരും കോഴിക്കോട് ജില്ലയിൽ നിന്നുള്ളവരാണ്.
കേരളത്തിന്റെ തെക്കൻ ജില്ലകളിൽ നിന്നും വ്യത്യസ്തമായ ജീവിതശൈലിയും സംസ്കാരവുമാണ്‌ കോഴിക്കോട്‌ ജില്ലയിലെ ജനങ്ങൾ പിന്തുടരുന്നത്‌.
ജില്ലയുടെ കിഴക്ക് ഭാഗത്തായുള്ള കുടിയേറ്റ മേഖലകളിൽ തെക്കൻ ജില്ലകളുടെ സ്വാധീനം കാണാം.
മുസ്ലീം സംസ്കാരത്തിന്റെ സ്വാധീനം കൊണ്ടാവാം ഇവിടത്തെ ജനങ്ങളുടെ സംസാരിക്കുന്ന മലയാളത്തിൽ അറബി ഭാഷയുടെ കലർപ്പുകാണാം.
നൂറ്റാണ്ടുകൾക്കു മുന്നേ തന്നെ വ്യാപാരങ്ങൾ നടന്നിരുന്നതിനാൽ പല രാജ്യക്കാരുടെയും സംസ്കാരവുമായി ഇഴുകിച്ചേർന്നാണ് കോഴിക്കോട് രൂപം പ്രാപിച്ചത്.
പാർസികൾ, ഗുജറാത്തികൾ, മാർവാഡികൾ, തമിഴർ, തെലുങ്കർ എന്നിങ്ങനെ ഒട്ടനവധി ദേശക്കാർ ഇന്നിതിനെ സ്വന്തമാക്കിക്കഴിഞ്ഞു.
നാടുവാഴികളും രാജാക്കന്മാരും നമ്പൂതിരിമാരെക്കൊണ്ട് ഒട്ടനവധി ക്ഷേത്രങ്ങൾ അഥവാ തളികൾ നിർമ്മിച്ചു.
ക്രിസ്തുമതക്കാരുടെ ആഗമനത്തിനു മുന്നേ തന്നെ ജൈനമതക്കാർ കോഴിക്കോട് ഉണ്ടായിരുന്നു, പോർത്റ്റുഗീസുകാരുടെ വരവിന് ശേഷമാണ് ക്രിസ്തീയദേവാലയങ്ങൾ നിലവിൽ വന്നത്.
സുറിയാനി ക്രിസ്ത്യാനികളും പിന്നീട് വന്നു ചേർന്നു.
സാമ്പത്തിക വിദ്യാഭ്യാസ മേഖലയിൽ ഇവരുടെ സംഭാവനകൾ എടുത്തു പറയത്തക്കതാണ്.
ആനന്ദമതം , ആര്യസമാജം , ബ്രഹ്മസമാജം , സിദ്ധസമാജം , ആത്മവിദ്യാസംഘം എന്നിങ്ങനെ എല്ലാ പ്രസ്ഥാനങ്ങൾക്കും ഇവിടെ വേരോടിയിട്ടുണ്ട്.
അയിത്തത്തിനും ജാതിസ്പർദ്ധക്കുമെതിരെ നവോത്ഥാനപ്രവർത്തനങ്ങൾക്ക് ഇവ സഹായകമായി.
വടക്കൻ പാട്ടുകളുടെയും , തിറയാട്ടത്തിന്റെയും , മാപ്പിളപ്പാട്ടുകളുടെയും നാടാണ്‌ കോഴിക്കോട്‌.
മലയാളികളുടെ സംസ്കാരവുമായി ബന്ധമില്ലാത്ത ഗസൽ സംഗീതത്തോടും ഈ ജില്ലാനിവാസികൾക്ക്‌ പ്രത്യേക അഭിനിവേശമുണ്ട്‌.
അതുപോലെ തന്നെയാണ്‌ ഫുട്ബോളും .
ഈ കളി ഇവിടത്തെ ജനങ്ങളുടെ ജീവിതത്തിന്റെ തന്നെ ഭാഗമാണെന്നു പറയാം.
ഫുട്ബോളിന്റെ ഭൂപടത്തിൽ ഇന്ത്യയുടെ സ്ഥാനം അപ്രസക്തമാണെങ്കിൽക്കൂടി ലോകോത്തര താരങ്ങൾക്കെല്ലാം ഇവിടെ പ്രബലമായ ആരാധകവൃന്ദമുണ്ടെന്നത്‌ ആരെയും അത്ഭുതപ്പെടുത്തും.
പടിഞ്ഞാറ്‌ അറബിക്കടൽ ‍, വടക്ക്‌ കണ്ണൂർ , കിഴക്ക്‌ വയനാട് , തെക്ക്‌ മലപ്പുറം എന്നിവയാണ‍് കോഴിക്കോടിന്റെ അതിർത്തികൾ.
ജില്ലയുടെ പടിഞ്ഞാറൻ പ്രദേശങ്ങൾ തീരഭൂമിയും കിഴക്ക്‌ മലമ്പ്രദേശവുമാണ്‌.
കേരളത്തിലെ നാലാമത്തെ നീളം കൂടിയ നദിയായ ചാലിയാർ , കല്ലായിപ്പുഴ , കേരളത്തിലെ മഞ്ഞ നദിയായ കുറ്റ്യാടി പുഴ , കേരളത്തിലെ ഇംഗ്ലീഷ് ചാനൽ എന്നറിയപ്പെടുന്ന മയ്യഴി പുഴ ,എന്നിവ ഈ ജില്ലയിലൂടെ ഒഴുകുന്നു.
വർഷത്തിൽ നൂറ്റിമുപ്പതിലേറെ ദിവസവും മഴ ലഭിക്കുന്ന ഇവിടെ ശൈത്യകാലമൊഴികെ മിക്കപ്പോഴും സാമാന്യം ചൂടനുഭവപ്പെടുന്നു.
കോഴിക്കോടിൻ്റെ സമ്പദ്‌വ്യവസ്ഥ പരമ്പരാഗതവും ആധുനികവുമായ സംഭവവികാസങ്ങളുടെ സമന്വയമാണ്.
സമന്വയമാണ്.
കൃഷിയും വ്യാപാരവും പ്രാധാന്യമർഹിക്കുന്നുണ്ടെങ്കിലും ഐടി, വിദ്യാഭ്യാസം, ആരോഗ്യ സംരക്ഷണം, വിനോദസഞ്ചാരം എന്നിവയിലും ജില്ല മുന്നിട്ടുനിൽക്കുന്നു.
കോഴിക്കോടിൻ്റെ സമ്പദ്‌വ്യവസ്ഥയുടെ ഒരു പ്രധാന ഭാഗം പ്രവാസികളിൽ നിന്നുള്ള പ്രത്യേകിച്ച് ഗൾഫ് രാജ്യങ്ങളിൽ നിന്നുള്ള പണമാണ് നയിക്കുന്നത്.
പണത്തിൻ്റെ ഈ ഒഴുക്ക് റിയൽ എസ്റ്റേറ്റ്, വിദ്യാഭ്യാസം, മറ്റ് മേഖലകൾ എന്നിവയിൽ ഗണ്യമായ നിക്ഷേപത്തിലേക്ക് നയിച്ചു.
കോഴിക്കോടു് ജില്ലയിലെ ഗ്രാമപഞ്ചായത്തുകളും മുനിസിപ്പാലിറ്റികളും മുനിസിപ്പൽ കോർപ്പറേഷനും, നിയമസഭാ മണ്ഡലങ്ങളും കോഴിക്കോടു് ജില്ലയിലെ പ്രാദേശിക സർക്കാരുകൾ ഭരണം പ്രാദേശിക ഭരണം
ജില്ലയിലെ ഗ്രാമീണ പ്രദേശങ്ങളുടെ ഭരണം നടത്തുന്നത് ജില്ലാ പഞ്ചായത്തും അതാത് ബ്ലോക്ക്-ഗ്രാമ പഞ്ചായത്തുകളുമാണ്.
ജില്ലാ പഞ്ചായത്ത് പ്രസിഡൻ്റ് ആണ് ജില്ലാ പഞ്ചായത്തിന് നേതൃതം നൽകുന്നത്.
ജില്ലയിലെ ഗ്രാമീണ മേഖലയുടെ വികസനത്തിന് ചുക്കാൻ പിടിക്കുന്നത് ജില്ലാ പഞ്ചായത്ത് ആണ്.
ജില്ലയിലെ നഗര പ്രദേശങ്ങളുടെ ഭരണം നടത്തുന്നത് അതാത് നഗരസഭകൾ ആണ്.
ഇതിൽ ജില്ലാ ആസ്ഥാന മഹാനഗരമായ കോഴിക്കോടിൻ്റെയും അതിൻ്റെ സമീപ പ്രദേശങ്ങളുടെയും ഭരണം നടത്തുന്നത് കോഴിക്കോട് കോർപറേഷൻ ആണ്.
മേയർ ആണ് കോർപറേഷന് നേതൃതം നൽകുന്നത്.
ജില്ലയിൽ ഒരു കോർപറേഷനും 7 മുനിസിപ്പാലിറ്റികളും നഗരഭരണത്തിനായി ഉണ്ട്.
ജില്ലയുടെ പൊതുഭരണവും റവന്യൂ ഭരണവും നടത്തുന്നത് ജില്ലാ ഭരണകൂടം അണ്.
ജില്ലാ ഭരണകൂടത്തിൻ്റെ ആസ്ഥാന കാര്യാലയം കലക്ട്രേറ്റ് എന്നറിയപ്പെടുന്നൂ.
ജില്ലയുടെ ക്രമസമാധാന ചുമതലയുള്ള ജില്ലാ മജിസ്ട്രേറ്റ് കൂടിയാണ് കലക്ടർ.
കളക്ടറെ ഭരണത്തിൽ സഹായിക്കുന്നതിനായി ഡെപ്യൂട്ടി കലക്ടർമാരും മറ്റു ജില്ലാ തല ഉദ്യോഗസ്ഥരും ഉണ്ട്.
ജില്ലയെ റവന്യൂ ഡിവിഷനുകളായും താലൂക്കുകൾ ആയും വില്ലേജുകൾ ആയും തിരിച്ചിട്ടുണ്ട്.
റവന്യൂ ഡിവിഷനുകൾക്ക് റവന്യൂ ഡിവിഷണൽ ഓഫീസർമാരും (ആർഡിഒ) താലൂക്ക്ക്ൾക്ക് തഹസിൽദാർമാരും നേതൃത്വം നൽകുന്നു.
ജില്ലയുടെ ക്രമസമാധാനപാലനത്തിനും നിയമനിർവ്വഹണ സൗകര്യത്തിനുമായി ജില്ലയെ രണ്ടായി വിഭിച്ചിരിക്കുന്നു.
കോഴിക്കോട് സിറ്റി പോലീസ് ജില്ലയും, കോഴിക്കോട് റൂറൽ പോലീസ് ജില്ലയും.
കോഴിക്കോട് സിറ്റി പോലീസ് ആസ്ഥാനം കോഴിക്കോട് നഗരത്തിലും റൂറൽ പോലീസ് ആസ്ഥാനം വടകരയിലുമാണ്.
സിറ്റി പോലീസിന് നേതൃതം നൽകുന്നത് പോലീസ് കമ്മീഷണർ ആണ്.
ഐ.ജി. റാങ്കിൽ കുറയാത്ത മുതിർന്ന ഉദ്യോഗസ്ഥരെയാണ് പോലീസ് കമ്മിഷണർ ആയി നിയമിക്കുന്നത്.
കമ്മീഷണറെ സഹായിക്കാൻ ഡെപ്യൂട്ടി പോലീസ് കമ്മീഷണർമാരും അസിസ്റ്റൻ്റ് പോലീസ് കമ്മീഷണർമാരും ഉണ്ട്.
വടകര ആസ്ഥാനമാക്കിയാണ് കോഴിക്കോട് റൂറൽ പോലീസ് പ്രവർത്തിക്കുന്നത്.
പോലീസ് സൂപ്രണ്ട് റാങ്കിൽ ഉള്ള ഒരു ജില്ലാ പോലീസ് മേധാവി ആണ് ഇതിന് നേതൃത്വം നൽകുന്നത്.
പോലീസ് സൂപ്രണ്ടിനെ സഹായിക്കാൻ അഡീഷണൽ പോലീസ് സൂപ്രണ്ട്, ഡെപ്യൂട്ടി പോലീസ് സൂപ്രണ്ട്മാരും ഉണ്ട്.
ക്രമസമാധാന പരിപാലനം 4 സബ്ഡിവിഷനുകളിലൂടെയും 21 പോലീസ് സ്റ്റേഷനുകളിലൂടെയും കൈകാര്യം ചെയ്യുന്നു.
സബ് ഡിവിഷനുകൾ വടകര നാദാപുരം പേരാമ്പ്ര താമരശ്ശേരി വ്യവസായങ്ങൾ
ഒരുകാലത്ത് ഭാരതത്തിന്റെ തന്നെ അഭിമാനമായിരുന്ന കാലിക്കോ , മസ്ലിൻ എന്നതരം തുണിത്തരങ്ങൾ  ഉത്പാദിപ്പിച്ചിരുന്നത് കോഴിക്കോട ജില്ലയിലെ സാലിയ സമുദായക്കാരായിരുന്നു.
ഇന്നും ബാലരാമപുരം, കണ്ണൂർ, ചേന്ദമംഗലം, എന്നീ പ്രദേശങ്ങളോടൊപ്പം മികച്ച കൈത്തറി കോഴിക്കോട് ജില്ലയിലെ വടകര,അഴിയൂർ,മണിയൂർ, തിക്കോടി, കോഴിക്കോട് നഗരം, കീഴരിയൂർ, ബാലുശ്ശേരി, ചെറുവണ്ണൂർ, പയ്യോർമല, എന്നീ പ്രദേശങ്ങളിൽ ഉത്പാദിക്കപ്പെടുന്നു.
കൊയിലാണ്ടിയിൽ നിർമിക്കുന്ന ഹുക്ക വിദേശത്ത് വൻ ജനപ്രീതിയുള്ളവയാണ്.
അറേബ്യൻ വീടുകളിൽ കൊയിലാണ്ടി ഹുക്ക ഒരു ആഡംബര വസ്തുവാണ്.
കോഴിക്കോട് നിർമിക്കുന്ന 'ഉരു'എന്ന് വിളിക്കുന്ന വമ്പൻ ജലനൗകകളും വൈദേശിക ശ്രദ്ധ ആകർഷിച്ചവയാണ്.
പടിഞ്ഞാറ് = അറബിക്കടൽ , വടക്ക് = കണ്ണൂർ ജില്ല ,  തെക്ക് = മലപ്പുറം ജില്ല , കിഴക്ക് = വയനാട് ജില്ല കോഴിക്കോട് ജില്ലാ കോടതി വിവരണങ്ങൾ ചേർക്കാൻ പാകത്തിലുള്ള കോടതി സീൽ.
1890ലെത്.
സ്വാതന്ത്ര്യത്തിനും കേരള സംസ്ഥാന രൂപീകരത്തിനും ഒക്കെ വളരെ മുമ്പു തന്നെ ബ്രിട്ടീഷ് ഇന്ത്യയിൽ മദ്രാസ് പ്രസിഡൻസിക്കു കീഴിൽ മലബാർ പ്രവിശ്യയുറ്റെ ആസ്ഥാനം കോഴിക്കോട് ആയിരുന്നതുകൊണ്ട് ഈ ഭാഗത്തെ നീതിന്യായം കൈകാര്യം ചെയ്തിരുന്നത് (district court of calicut) എന്ന പേരിൽ അറിയപ്പെട്ടിരുന്ന കോഴിക്കോട് ജില്ലാ കോടതി ആണ്.
കോർപ്പറേഷൻ മുൻസിപ്പാലിറ്റി
കോർപ്പറേഷൻ കോഴിക്കോട്
മുൻസിപ്പാലിറ്റികൾ വടകര കൊയിലാണ്ടി മുക്കം കൊടുവള്ളി പയ്യോളി ഫറോക്ക് രാമനാട്ടുകര പ്രധാന നഗരങ്ങൾ/പട്ടണങ്ങൾ വടകര കൊയിലാണ്ടി മുക്കം ഫറോക്ക് രാമനാട്ടുകര കൊടുവള്ളി പയ്യോളി പേരാമ്പ്ര താമരശ്ശേരി കുന്ദമംഗലം ബാലുശ്ശേരി കുറ്റ്യാടി മാവൂർ തിരുവമ്പാടി നാദാപുരം ഉള്ളിയേരി ഓമശ്ശേരി ബേപ്പൂർ കെട്ടാങ്ങൽ അഴിയൂർ തൊട്ടിൽ പാലം വിനോദസഞ്ചാര കേന്ദ്രങ്ങൾ മാനാഞ്ചിറ സ്ക്വയർ കോഴിക്കോട് ബീച്ച് ബേപ്പൂർ തുറമുഖം മിഠായിത്തെരുവ് റീജിയണൽ സയൻസ് സെൻ‌റ്റർ വാനനിരീക്ഷണ കേന്ദ്രം താമരശ്ശേരി ചുരം കക്കയം ഡാം തുഷാര ഗിരി വെള്ളച്ചാട്ടം കടലുണ്ടി കാപ്പാട് ബീച്ച് കടൽമത്സ്യ അക്കോറിയം പെരുവണ്ണാമുഴി ഡാം വെള്ളരിമല ലോകനാർകാവ് ക്ഷേത്രം വെസ്റ്റ് ഹിൽ അക്വേറിയം ഈസ്റ്റ് ഹിൽ പഴശ്ശിരാജാ മ്യൂസിയം ഈസ്റ്റ് ഹിൽ കൃഷ്ണമേനോൻ ആർട്ട് ഗാലറി ഇരിങ്ങൽ ശിൽപഗ്രാമം പോന്മേരി ശിവക്ഷേത്രം വയലട കക്കാടം പൊയിൽ മുക്കംപാലം , ഇരുവഴിഞ്ഞി പുഴതീരം ചെറൂപ്പ ഊർക്കടവ് റെഗുലേറ്റർ കം ബ്രിഡ്ജ് കൊളാവി കടൽത്തീരം കൊയിലാണ്ടി കൊല്ലം ശ്രീ പിഷാരികാവ് ക്ഷേത്രം തൃക്കുടമണ്ണ ശിവ ക്ഷേത്രം നമ്പികുളം വെള്ളിയാംകല്ല് ഇരിങ്ങൽ കുഞ്ഞാലിമരക്കാർ സ്മാരകം കരിയാത്തുംപാറ റിസർവോയർ ബുദ്ധവിഹാർ വനപർവ്വം ഉറിതൂക്കി മല, കൈവേലി തിരികക്കയം വെള്ളച്ചാട്ടം, വിലങ്ങാട് ഹൈ ലൈറ്റ് മാൾ വിദ്യാഭ്യാസ സ്ഥാപനങ്ങൾ നാഷനൽ ഇൻസ്റ്റിറ്റ്യൂട്ട് ഒഫ് ടെക്നോളജി , ചാത്തമംഗലം .
(നേരത്തേ കോഴിക്കോട്‌  റീജിയണൽ എഞ്ചീനിയറിങ്ങ്‌ കോളേജ്‌  REC ) ഗവൺമെന്റ് മെഡിക്കൽ കോളേജ്, കോഴിക്കോട് ഇന്ത്യൻ ഇൻസ്റ്റിറ്റ്യൂട്ട് ഒഫ് മാനേജ്‌മെന്റ് ഐ. ഐ. എം ഫാറൂഖ് കോളേജ് സാമൂതിരി ഗുരുവായൂരപ്പൻ കോളേജ് മലബാർ ക്രിസ്ത്യൻ കോളേജ് സെന്റ് ജോസഫ്സ് കോളേജ്, ദേവഗിരി പ്രൊവിഡൻസ് വിമൻസ് കോളേജ് കെഎംസിടി മെഡിക്കൽ കോളേജ് ഗവണ്മെന്റ് എഞ്ചിനീയറിംഗ് കോളേജ്, കോഴിക്കോട് മടപ്പള്ളി കോളേജ്, വടകര എഞ്ചിനീയറിംഗ് കോളേജ് മണിയൂർ, വടകര ഇഗ്‌നോ പ്രാദേശികകേന്ദ്രം വടകര പ്രധാന ആരാധനാലയങ്ങൾ ഹൈന്ദവ ക്ഷേത്രങ്ങൾ കോഴിക്കോട് തളി മഹാദേവ ക്ഷേത്രം വളയനാട് ശ്രീ ഭഗവതി ക്ഷേത്രം, കോഴിക്കോട് വരയ്ക്കൽ ദുർഗ്ഗാദേവി ക്ഷേത്രം, വെസ്റ്റ് ഹിൽ, കോഴിക്കോട് ശ്രീകണ്ടേശ്വരം മഹാദേവ ക്ഷേത്രം, കോഴിക്കോട് തിരുമണ്ണൂർ മഹാദേവ ക്ഷേത്രം ലോകനാര്കാവ് ശ്രീ ഭഗവതി ക്ഷേത്രം, വടകര കൊല്ലറയ്ക്കൽ ഭഗവതി ക്ഷേത്രം തളികുന്ന് ശിവക്ഷേത്രം പിഷാരികാവ് ഭഗവതി ക്ഷേത്രം, കൊയിലാണ്ടി ചേന്ദമംഗലം ധർമ്മശാസ്താ ക്ഷേത്രം (അയ്യപ്പ ക്ഷേത്രം) തൃക്കുടമണ്ണ ശിവ ക്ഷേത്രം , മുക്കം കുന്നത്ത് തൃക്കോവിൽ ക്ഷേത്രം , മണാശ്ശേരി അമ്പലത്തുകുളങ്ങര കോരായി ശ്രീ ധന്വന്തരി ക്ഷേത്രം, ചേളന്നൂർ മനക്കുളങ്ങര ദുർഗ്ഗാദേവി ക്ഷേത്രം രാമത്ത് ശ്രീ ചാമുണ്ഡേശ്വരി ക്ഷേത്രം തത്തമംഗലം മഹാവിഷ്ണു ക്ഷേത്രം പന്തലായനി ശ്രീ അഘോരശിവ ക്ഷേത്രം നടേരി ശ്രീ ലക്ഷ്മി നരസിംഹമൂർത്തി ക്ഷേത്രം താമരശ്ശേരി നെല്ലിക്കാംകണ്ടി ശ്രീ വാരാഹി ദേവിക്ഷേത്രം, കോഴിക്കോട് മസ്ജിദുകൾ അഴിയൂർ ചോമ്പാല കുഞ്ഞിപ്പള്ളി മടവൂർ സി എം പള്ളി ഇടിയങ്ങര ജുമാഅത്ത് പള്ളി, കോഴിക്കോട് പാറപള്ളി കൊല്ലം കൊയിലാണ്ടി ചേരമാൻ ജുമാ മസ്ജിദ് ക്രിസ്ത്യൻ പള്ളികൾ ക്രിസ്ത്യൻ മുള്ളർ ചർച്ച്, ചോമ്പാല കോഴിക്കോട് ജില്ലാ കലക്ടർമാർ No. Name From To 1 ശ്രീ പി.കെ.നമ്പ്യാർ 01-01-1957 15-02-1957 2 ശ്രീ കെ.കെ.രാമൻകുട്ടി 15-02-1957 06-04-1958 3 ശ്രീ എസ്.അനന്തകൃഷ്ണൻ 15-04-1958 20-05-1960 4 ശ്രീ ആർ.ഗോപാലസ്വാമി 25-05-1960 04-04-1962 5 ശ്രീ കെ.വി.രാമകൃഷ്ണ അയ്യർ 04-04-1962 05-11-1962 6 ശ്രീ സകരിയ മാത്യു 05-11-1962 29-03-1965 7 ശ്രീ യു.മഹാബല റാവു 01-04-1965 02-06-1967 8 ശ്രീ എൻ.കാളീശ്വരൻ 02-06-1967 17-06-1968 9 ശ്രീ എം.ജോസഫ് 27-06-1968 07-04-1969 10 ശ്രീ കെ.വി.വിദ്യാധരൻ 08-04-1969 03-02-1970 11 ശ്രീ പി.എം.എബ്രഹാം 04-02-1970 27-04-1970 12 ശ്രീ എം.ജോസഫ് 16-05-1970 19-04-1971 13 ശ്രീ കെ.എൽ.എൻ.റാവു 19-04-1971 07-04-1972 14 ശ്രീ എം.ജി.കെ.മൂർത്തി 10-04-1972 14-05-1975 15 ശ്രീ കെ.തെയ്യുണ്ണി നായർ 14-05-1975 31-05-1978 16 ശ്രീ കെ.എം.ബാലകൃഷ്ണൻ 02-06-1978 25-05-1981 17 ശ്രീ യു.ജയനാരായണൻ 25-05-1981 06-02-1982 18 ശ്രീ എം.കെ.രവീന്ദ്രനാഥൻ 06-02-1982 10-09-1984 19 ശ്രീ പദ്മനാഭൻ നമ്പ്യാർ 11-09-1984 31-03-1985 20 ശ്രീ എൻ.കെ.നാരായണ കുറുപ്പ് 18-04-1985 30-06-1986 21 ശ്രീ കെ.ജയകുമാർ 02-07-1986 02-12-1988 22 ശ്രീ യു.ജയനാരായണൻ 02-12-1988 30-03-1991 23 ശ്രീ എൽ.സി.ഗോയൽ 17-04-1991 18-04-1992 24 ശ്രീ ആനന്ദ് കുമാർ 18-04-1992 07-06-1992 25 ശ്രീ അമിതാബ് കാന്ത് 27-06-1992 12-12-1994 26 ശ്രീ യു.കെ.എസ്.ചൗഹാൻ 12-12-1994 01-03-1997 27 ശ്രീ മനോജ് ജോഷി 01-03-1997 03-07-1999 28 ഡോ.ഉഷ ട്ടിറ്റൂസ് 03-07-1999 11-06-2001 29 ശ്രീ ബിശ്വനാഥ് സിൻഹ 11-06-2001 14-06-2002 30 ശ്രീ റ്റി.
ഓ സൂരജ് 14-06-2002 13-07-2004 31 ശ്രീമതി രചനാ ഷാഹ് 19-07-2004 29-07-2006 32 ഡോ.ജയത്തിലേക് 31-07-2006 24-11-2006 33 ബി.ശ്രീനിവാസ് 24-11-2006 23-12-2006 34 ഡോ.ജയത്തിലക് 03-04-2007 02-02-2009 35 ഡോ.പി.ബി.സലിം 02-02-2009 02-04-2012 36 ശ്രീ കെ വി മോഹൻകുമാർ 02-04-2012 29-5-2013 37 ശ്രീമതി.സി.എ.ലത 29-5-2013 23-2-2015 38 ശ്രീ എൻ.പ്രശാന്ത്.
നായർ 23-2-2015 16-2-2017 39 യു.വി.ജോസ് 16-2-2017 15-11-2018 40 ശ്രീറാം സാംബശിവറാവു 15-11-2018 41 നരസിംഹുഗരി ടി.എൽ. റെഡ്ഡി 12-07-2021 41 എ ഗീത അവലംബം ↑ http://kozhikode.gov.in/district-collector Archived 2019-04-22 at t
he Wayback Machine .
↑ സെൻസസ് ഇന്ത്യ വെബ്സൈറ്റ് 2011 സെൻസസ് വിവരങ്ങൾ ഇവിടെ കാണാം ↑ http://www.mapsofindia.com/census2011/kerala-sex-ratio.html ↑ {{ cite news }} : Check date values in: | accessdate= ( help ) CS1 maint: bot: original URL status unknown ( link ) ↑ ↑ ↑ ↑ ↑ ↑ ↑ ↑ എം. രാധാകൃഷ്ണൻ, കേരള ഭാഷാ ഇൻസ്റ്റിറ്റ്യൂട്ട്, കോഴിക്കൊട്, ഫെ.
2000, അവതാരിക-കോഴിക്കോടിന്റെ ചരിത്രം - മിത്തുകളും യാഥാർഥ്യങ്ങളും.
മാതൃഭൂമി പ്രിന്റ്റിങ് അൻറ് പബ്ലിഷിങ് കമ്പനി.
↑ വേലായുധൻ പണിക്കശ്ശേരി, കേരളം അറുന്നൂറു കൊല്ലം മുൻപ്, ഡി സി ബുക്സ് ISBN 81-240-0493-5 ↑ വില്യം ലോഗൻ , “മലബാർ മാനുവൽ” 1887ൽ പ്രസിദ്ധീകരിച്ചത് ↑ http://ecourts.gov.in/kozhikode/history പുറത്തേക്കുള്ള കണ്ണികൾ Kozhikode district എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കോഴിക്കോട് ജില്ല വെബ്സൈറ്റ് കോഴിക്കോട് ജില്ല - കേരള സംസഥാന ഔദ്യോഗിക വെബ്സൈറ്റിൽ നിന്ന്
വാരാഹി ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
ഹൈന്ദവ, ശാക്തേയ വിശ്വാസപ്രകാരം വരാഹ രൂപം പൂണ്ട സാക്ഷാൽ ആദിപരാശക്തിയാണ് വാരാഹി അഥവാ വാരാഹി ലക്ഷ്മി അല്ലെങ്കിൽ പഞ്ചമി ഭഗവതി  എന്നറിയപ്പെടുന്നത്.
സപ്തമാതാക്കളിലെ അഞ്ചാമത്തെ ഭഗവതി.
കാട്ടുപന്നിയുടെ മുഖത്തോട് കൂടിയ ഈ ഭഗവതി പഞ്ചുരുളി, പന്നിമുഖി, വാർത്താളി, ദണ്ഡനാഥ, താന്ത്രിക ലക്ഷ്മി, അഷ്ടലക്ഷ്മിസ്വരൂപിണി, ദാരിദ്ര്യനാശിനി, സേനാനായിക, സമയേശ്വരി, പാതിരാ പഞ്ചമി, രാത്രി ഭഗവതി തുടങ്ങിയ വിവിധ പേരുകളിൽ അറിയപ്പെടുന്നു.
പൊതുവേ കഠിനമായ വ്രതങ്ങളോ, പൂജകളോ നിഷ്ഠകളോ കൂടാതെ തന്നെ വേഗം അനുഗ്രഹം ചൊരിയുന്ന ഭഗവതിയാണ് വാരാഹി എന്നാണ് വിശ്വാസം.
പുരാണങ്ങൾ പ്രകാരം ലളിത പരമേശ്വരിയും ഭണ്ഡാസുരനുമായി നടന്ന യുദ്ധത്തിൽ ഭഗവതിയുടെ സേനാനായികയായി വാരാഹിയെ കാണാം.
ഇല്ലായ്മകൾ, ദാരിദ്ര്യം (പഞ്ചങ്ങൾ) തുടങ്ങിയവ പരിഹരിക്കുന്ന ലക്ഷ്മി ആയതിനാൽ ഭഗവതിക്ക് പഞ്ചമി എന്ന്‌ പേര് ലഭിച്ചു എന്നാണ് വിശ്വാസം.
മഹാവിഷ്ണുവിന്റെ വരാഹ അവതാരത്തിന്റെ ശക്തിയായി വാരാഹി ആരാധിക്കപ്പെടുന്നു.
മഹാലക്ഷ്മിയുടെ താന്ത്രിക രൂപമായ ഈ ഭഗവതി സർവ്വ ദാരിദ്ര്യവും ഇല്ലാതാക്കുന്നവളാണ് എന്നാണ് വിശ്വാസം.
വരാഹരൂപം പൂണ്ട കാളി വാർത്താളി എന്നറിയപ്പെടുന്നു.
തെറ്റ് ചെയ്യുന്നവരെ ശിക്ഷിക്കുന്നവൾ എന്ന അർത്ഥത്തിൽ ദണ്ഡനാഥ എന്ന് വിളിക്കപ്പെടുന്നു.
ജഗദീശ്വരിയും ആദിപരാശക്തിയുമായ ദുർഗ്ഗാ ഭഗവതിയുടെ ശക്തി സേനയുടെ സർവ്വ സൈന്യധിപയായ യോദ്ധാവായിട്ടും, വരാഹരൂപം പൂണ്ട മഹാകാളി ആയിട്ടും, അഷ്ടലക്ഷ്മിമാരുടെ ഐക്യരൂപമായിട്ടും, കാലത്തിന്റെ അധിപതിയായ സമയേശ്വരി ആയിട്ടും, ഭൂമിയുടെ അധിപതിയായിട്ടും, ക്ഷിപ്ര പ്രസാദി ആയിട്ടും, ദുരിതങ്ങളെ സ്തംഭിപ്പിക്കുന്നവളായിട്ടും, ഇഷ്ട വരദായിനി ആയിട്ടും ഭഗവതി ആരാധിക്കപ്പെടുന്നു.
ഐശ്വര്യം, വിജയം, സമ്പത്ത് എന്നിവയുടെ മൂർത്തരൂപമാണ് വാരാഹി ഭഗവതി എന്നാണ് വിശ്വാസം.
പ്രധാനമായും ശാക്തേയ ആരാധനാമൂർത്തി ആണെങ്കിലും ശൈവ, വൈഷ്ണവ രീതിയിലും, ബുദ്ധ മതത്തിൽ വജ്ര വാരാഹി എന്ന പേരിലും ഭഗവതി ആരാധിക്കപ്പെടുന്നു.
ചില പ്രദേശങ്ങളിലെ വ്യാപാരികളുടെയും ബിസിനസ്‌ സമൂഹങ്ങളുടെ ഇടയിൽ വാരാഹി ഉപാസന കാണപ്പെടുന്നുണ്ട്.
ഭഗവതിക്ക് പഞ്ചമി തിഥി പ്രധാനമായതിനാൽ പഞ്ചമി എന്നും നാമമുണ്ട്.
ഭഗവതിയെ ആരാധിക്കുന്നവർ സ്ത്രീകളെ ബഹുമാനിക്കുകയും അംഗീകരിക്കുകയും ചെയ്യേണ്ടതുണ്ട് എന്നാണ് വിശ്വാസം.
വാരാഹി ഭക്തർ സ്ത്രീകളോട് ഒരിക്കലും മോശമായി പെരുമാറാൻ പാടില്ല എന്നാണ് ആചാരം.
ശക്തി സ്വരൂപിണിയായ വാരാഹി പൊതുവേ ഉഗ്രമൂർത്തിയായും ക്ഷിപ്ര പ്രസാദിയായും കണക്കാക്കപ്പെടുന്നു.
വാരാഹിയെ ആരാധിക്കുന്നവർക്ക് സമ്പത്ത്, ഉയർച്ച, ശത്രുദോഷശാന്തി, ആഗ്രഹപൂർത്തി എന്നിവ ഫലം എന്ന് വിശ്വാസം.
രാത്രിയാണ് വരാഹി ദേവിയെ ആരാധിക്കുന്നത്.
പഞ്ചമി തിഥിയിലെ രാത്രി  വാരാഹി ദേവിക്ക് അതിവിശേഷം എന്ന് വിശ്വാസം.
2023ൽ പുറത്തിറങ്ങിയ കാന്താര എന്ന സിനിമയിൽ വരാഹി ദേവിയെ ചിത്രീകരിക്കുന്നതായി കാണാം.
വാരാഹി ക്ഷിപ്ര പ്രസാദിയായ ഭഗവതിയാണ് എന്നാണ് വിശ്വാസം.
സമ്പത്ത്, ഐശ്വര്യം, ശത്രുദോഷശാന്തി, രോഗമുക്തി എന്നിവയാണ് ഭഗവതി പൂജയുടെ ഫലം.
പൊതുവേ വാരാഹി വൈദീക മാർഗത്തിൽ ആരാധിക്കപ്പെടുന്ന ഭഗവതിയല്ല.
പുരാണങ്ങളിൽ ലളിതാ സഹസ്രനാമത്തിൽ
"പഞ്ചമി പഞ്ച ഭൂതേഷി പഞ്ച സംഖ്യോപചാരിണി"(175)
വാരാഹി ദേവി ഭണ്ഡാസുരനെ വധിക്കാൻ അവതരിച്ച   ലളിതാ ത്രിപുരസുന്ദരിയുടെ (ദുർഗ്ഗ) കയ്യിൽ വിളങ്ങുന്ന ശത്രുനാശകരമായ അഞ്ച് ആയുധങ്ങൾ ആകുന്നു.
ധ്യാന സ്വരൂപത്തിൽ അഞ്ചു മുഖങ്ങളോട് കൂടിയ ഭഗവതിയാകുന്നു പഞ്ചമി ദേവി അഥവാ വാരാഹി.
ജലം, വായു, അഗ്നി, ഭൂമി തുടങ്ങിയ പഞ്ച ഭൂതങ്ങളിൽ വസിക്കുന്ന ആദിപരാശക്തിയും വാരാഹി ദേവി തന്നെ.
'വിശുക്ര പ്രാണഹരണ വാരാഹി വീര്യ നന്ദിതാ'
** വിശുക്രനെ വധിച്ചവൾ ആകുന്നു വാരാഹി.
'കിരിചക്രരഥാരൂഢ ദണ്ഡനാഥാപുരസ്കൃതാ'
(കിരിചക്രരഥാരൂഢദണ്ഡനാഥാപുരസ്കൃതായൈ നമഃ)
കിരികളേപ്പോലുള്ള ചക്രങ്ങളുള്ള രഥത്തിൽ ആരൂഢയായിരിയ്ക്കുന്ന ദണ്ഡനാഥയാൽ പുരസ്കൃതയായവൾ.
കിരികൾ = പന്നികൾ.
ദണ്ഡനാഥാ = എല്ലായ്പ്പോഴും ദണ്ഡം കയ്യിലുള്ളവളായതിനാലാണ് ഈ ദേവി ദണ്ഡനാഥയായത്.
വാരാഹി എന്നാണ് പേർ.
ഭഗവതിയുടെ സേവകരിൽ ദണ്ഡനാധികാരം അഥവാ തെറ്റ് ചെയ്യുന്നവരെ ശിക്ഷിക്കാൻ അധികാരം ഉള്ളവളാണ് വാരാഹി എന്നാണ് വിശ്വാസം.
ഭണ്ഡാസുരനുമായുള്ള യുദ്ധത്തിൽ ലളിത പരമേശ്വരിയുടെ സൈന്യാധിപ കൂടിയായിരുന്നു വാരാഹി ദേവി.
ദേവി മാഹാത്മ്യത്തിൽ
'ഗൃഹീതോഗ്രമഹാചക്രേ ദംഷ്ത്രോദ്ധൃതവസുന്ധരേ| വരാഹരൂപിണി ശിവേ നാരായണി നമോസ്തുതേ|'
ദേവി മാഹാത്മ്യം പതിനൊന്നാമത്തെ അദ്ധ്യായത്തിൽ പതിനേഴാമത്തെ ശ്ലോകത്തിൽ ദുർഗ്ഗ അല്ലെങ്കിൽ ഭുവനേശ്വരിയുടെ ഉഗ്രരൂപമായി വരാഹി ദേവിയെ വർണ്ണിച്ചിരുന്നു.
ശിവേ എന്നത് കൊണ്ടു വരാഹ രൂപം പൂണ്ട പാർവതിയായും കണക്കാക്കുന്നു.
വാമനപുരാണം 56-ാ‍ം അധ്യായത്തിൽ സപ്തമാതാക്കളുടെ ജനനത്തെപ്പറ്റി ഇങ്ങനെയാണ്‌ പറയുന്നത്‌.
ശുംഭനിശുംഭമാരുടെ ആജ്ഞപ്രകാരം യുദ്ധത്തിനിറങ്ങിയ അസുരന്മാർ തോറ്റപ്പോൾ രക്തബീജനെന്ന അസുരൻ തന്റെ അക്ഷൗഹിണിപടയുമായി എത്തി.
ഇതു കണ്ട ചണ്ഡികാ പരമേശ്വരി ഒരു ശംഖ്‌നാദം പുറപ്പെടുവിച്ചു.
ദുർഗ്ഗാ ദേവിയുടെ (കൗശിക) രൂപഭേദങ്ങളാണ്‌ സപ്തമാതാക്കൾ.
ദാരിക നിഗ്രഹത്തിനായി അവതരിച്ച ഭദ്രകാളിയുടെ സൈന്യത്തിലും വാരാഹി ഉൾപ്പെടുന്നു.
ബ്രാഹ്മി, വൈഷ്ണവി, മഹേശ്വരി, കൗമാരി, വരാഹി, ഇന്ദ്രാണി എന്നിവരായിരുന്നു ആറു മാതാക്കൾ.
ഇക്കൂട്ടത്തിൽ വാരാഹിയും ഉൾപ്പെടുന്നു.
ശിവനും വിഷ്ണുവും അന്ധകാസുരനെ കൊല്ലാൻ ശ്രമിച്ച്‌ ഫലിക്കാതെ വന്നപ്പോൾ വരാഹി ഉൾപ്പെടെ സപ്തമാതാക്കളെ സൃഷ്ടിച്ചുവെന്നാണ്‌ ഒരു കഥ.
അടർക്കളത്തിൽ വീഴുന്ന അന്ധകാസുരന്റെ രക്തത്തിൽ നിന്നും വീണ്ടും അന്ധകൻ ജനിക്കയാൽ സപ്തമാതാക്കൾ അന്ധകന്റെ രക്തം പാനം ചെയ്യുകയും അങ്ങനെ ശിവനും വിഷ്ണുവും അന്ധകനെ വധിക്കുകയും ചെയ്തു.
ഹൈന്ദവ വിശ്വാസപ്രകാരം താന്ത്രിക പദ്ധതിയിൽ ഭൂമി ദേവി സങ്കൽപ്പവും വാരാഹിയാകുന്നു.
ബുദ്ധിസ്റ്റ്‌  തന്ത്രയിൽ വജ്ര വാരാഹി ആയി ആരാധന നടത്താറുണ്ട്.
വാമാചാര പ്രിയ ആണു ദേവി അതിനാൽ ദേവിയെ വാമമാർഗത്തിൽ പൂജിക്കപ്പെടുന്നു.
വാമമാർഗ്ഗ സ്വരൂപിണി ആയ ദേവി മത്സ്യ വാരാഹി എന്ന ഭാവം ആകുന്നു.
ഒരു കയ്യിൽ മധു പാത്രം, മറു കയ്യിൽ മൽസ്യവുമായ ഭാവം.
വളരെ രഹസ്യാത്മകത ഉള്ള ഉപാസന ആകുന്നു ഭഗവതിയുടെ.
താന്ത്രിക സമ്പ്രദായത്തിൽ ദേവി അനാഹത ചക്ര സ്ഥിതയാകുന്നു.
അത് കൊണ്ട് രാത്രിയിൽ മാത്രമേ വാരാഹി ഉപാസന ചെയ്യാവു എന്നാണ് വിശ്വാസം.
""ന ദിവാ സ്മരേത് വാർത്താളി"" എന്നു തന്ത്ര ശാസ്ത്രം പറയുന്നു.
പകൽ സമയങ്ങളിൽ വാരാഹി ദേവിയെ സ്മരിക്കാൻ പോലും പാടില്ലാത്തതാകുന്നു.
വിവിധ തന്ത്രങ്ങളിൽ വിവിധ ഭാവങ്ങൾ പറയുന്നു.
കിരാത വാരാഹി, വശ്യ വാരാഹി, ലഘു വാരാഹി, നകുലി വാരാഹി, മഹാ വാരാഹി, അശ്വാരൂഢ വാരാഹി, മത്സ്യ വാരാഹി, മഹിഷ വാരാഹി, പക്ഷി വാരാഹി, സിംഹാരൂഢ വാരാഹി തുടങ്ങി നിരവധി ഭാവങ്ങൾ ഉണ്ട് ദേവിക്ക്.
രീ മഹാവാരാഹി ആവരണ പൂജയിൽ വിശേഷപ്പെട്ട അഷ്ട വാരാഹീമാരെ പൂജിക്കുന്ന വിധികൾ  ബ്രിഹത് വാരാഹി തന്ത്രത്തിൽ പറയുന്നു.
പ്രാർഥന ശ്ലോകം:
ഓം കുണ്ഡലിനി പുരവാസിനി
ചണ്ഡമുണ്ഡ വിനാശിനി
പണ്ഡിതസ്യ മനോണ്മണീ
വാരാഹി നമോസ്തുതേ.
അഷ്ടലക്ഷ്മി സ്വരൂപിണി 
അഷ്ടദാരിദ്ര്യ നാശിനി
ഇഷ്ടകാമ പ്രദായിനി
വാരാഹി നമോസ്തുതേ.
കേരളത്തിലെ വാരാഹി ദേവി പ്രധാന പ്രതിഷ്ഠയായി വരുന്ന ക്ഷേത്രങ്ങൾ താഴെ പറയുന്നവയാണ്.
പേട്ട ശ്രീ പഞ്ചമി ദേവി ക്ഷേത്രം, തിരുവനന്തപുരം.
(തിരുവനന്തപുരം നഗരത്തിൽ പേട്ട റെയിൽവേ സ്റ്റേഷനിൽ നിന്നും അല്പം മാറി കല്ലുമ്മൂട് പാലത്തിനു സമീപം) കുറക്കോട് ശ്രീ പഞ്ചമി ദേവി ക്ഷേത്രം, വിനോദ് നഗർ, നെടുമങ്ങാട്, തിരുവനന്തപുരം.
കുമ്പളപ്പള്ളി വരാഹി ദേവി ക്ഷേത്രം, കണിച്ചു കുളങ്ങര, മാരാരിക്കുളം വടക്ക്, ആലപ്പുഴ വളളൂർ ശ്രീ മഹാവാരാഹി ദേവിക്ഷേത്രം, അന്തിക്കാട്, തൃശൂർ.
പട്ടുവം വടക്കേക്കാവ് വാരാഹി ക്ഷേത്രം, കണ്ണൂർ.
താമരശ്ശേരി നെല്ലിക്കാംകണ്ടി ശ്രീ വാരാഹി ദേവിക്ഷേത്രം, കോഴിക്കോട്.
വെളുത്താട്ടു വടക്കൻ ചൊവ്വ ഭഗവതി ക്ഷേത്രം, കെടാമംഗലം, വടക്കൻ പറവൂർ, എറണാകുളം.
(ഇത് വാരാഹി സങ്കൽപ്പമുള്ള ക്ഷേത്രമാണ്. 108 ദുർഗ്ഗാലയങ്ങളിൽ ഒന്ന്.)
സപ്തമാതാക്കളുടെ പ്രതിഷ്ഠ ഉള്ള ഭഗവതി ക്ഷേത്രങ്ങളിലും വാരാഹി പ്രതിഷ്ഠ കാണാം.
കൊടുങ്ങല്ലൂർ ഭഗവതി ക്ഷേത്രം, തൃശൂർ
(ഭഗവതിയുടെ ശ്രീകോവിന്റെ തുടർച്ചയായി സപ്തമാതാക്കളുടെ പ്രതിഷ്ഠ കാണാം. ഇക്കൂട്ടത്തിൽ വാരാഹി ദേവിയെ കാണാം) തിരുമാന്ധാംകുന്ന് ശ്രീ ഭഗവതി ക്ഷേത്രം, അങ്ങാടിപ്പുറം, മലപ്പുറം (ഭഗവതിയുടെ ശ്രീകോവിലിൽ സപ്തമാതാക്കളുടെ കൂട്ടത്തിൽ വാരാഹി പ്രതിഷ്ഠ കാണാം) മാടായിക്കാവ് ഭഗവതി ക്ഷേത്രം, കണ്ണൂർ (സപ്ത മാതാക്കളുടെ കൂട്ടത്തിൽ വാരാഹി പ്രതിഷ്ഠ കാണാം) ആമേട സപ്തമാതാ ക്ഷേത്രം, നടക്കാവ്, തൃപ്പൂണിത്തുറ, എറണാകുളം തൃശ്ശൂർ പാറമേക്കാവ് ഭഗവതി ക്ഷേത്രം (സപ്തമാതൃ പ്രതിഷ്ഠ) പരുമല പനയന്നാർക്കാവ് ദേവി ക്ഷേത്രം, പത്തനംതിട്ട (സപ്തമാതൃ പ്രതിഷ്ഠ) അരുവിക്കര ശ്രീ ഭഗവതി ക്ഷേത്രം (സപ്ത മാതൃ പ്രതിഷ്ഠ), തിരുവനന്തപുരം ജില്ല.
പഞ്ചമി തിഥി വിശേഷ ദിവസം.
വെളുത്തവാവ് (പൗർണമി), കറുത്തവാവ് (അമാവാസി) എന്നിവ കഴിഞ്ഞുവരുന്ന അഞ്ചാമത്തെ ദിവസത്തെയാണ് പഞ്ചമി എന്നു പറയുന്നത്.